Publication: Magyar Közlöny
Issue: MK-2009-56 (Year: 2009, Number: 56)
Era: 2004-2010
Section: [Melléklet a 40/2002. (V. 24.) OM rendelethez]
Paragraph Index: 1113

4. Műszaki alapismeretek TÉMÁK VIZSGASZINTEK Középszint Emelt szint 4.1 Anyagismeret Ismerje a mezőgazdaságban használt fémes (vas, alumínium, réz, ón, ólom és ötvözetek) és nemfémes (műanyagok, fák, gumi, szigetelő és tömítő anyagok) anyagokat, valamint az alkalmazott üzem- és kenőanyagokat. Ismerje a mezőgazdasági épületek építéséhez használható építőanyagokat (természetben előfordulók: kő, homok, kavics, fa; ipari eredetűek: szerkezeti anyagok, kötőanyagok, adalékanyagok, kész elemek), épületszerkezeti megoldásokat. 4.2 Gépelemek Ismerje a mezőgazdasági erő- és munkagépeket felépítő gépelemek – kötőgépelemek (ék, retesz, csavar, szegecs, hegesztés, forrasztás, ragasztás), forgómozgást közvetítő gépelemek (tengelyek, tengelykapcsolók, csapágyak), teljesítmény-átviteli gépelemek (szíj-, fogaskerék-, lánchajtás), csövek, szerelvények, fékek, rugók feladatát. Különböztesse meg a távlati, az axonometrikus, a vetületi és a metszeti ábrázolást. Tudjon áttételt meghatározni. 4.3 Belső égésű motorok Értse a belső égésű motorok működési elvét. Ismerje a tüzelőanyag-ellátó rendszert Otto- és dízel-motorok esetében. Ismerje a motorok hűtési rendszereit. Ismerje a motorok kenési rendszereit. Ismerje a motorok ellenőrzését és karbantartását. Ismerje és hasonlítsa össze az energiahordozókat – tüzelő- és kenőanyagok, elektromos energia, bioenergia, geotermikus energia, napenergia, szélenergia – energiatakarékossági és környezetvédelmi szempontból. 2009/56. szám 4.4 Mezőgazdasági erőgépek Ismerje az energiaátviteli rendszer, a járó-, kormány- és fékrendszerek, jelzőés világítóberendezések, alváz- és vonószerkezetek főbb szerkezeti elemeit. Értse a mechanikus és a hidraulikus energiaátviteli rendszer működését. Tudja értelmezni a kormányzás elvét, a fékrendszerek működését. Tudja összehasonlítani működési elvük és szerkezeti felépítésük alapján a járművek elektromos áramköreinek áramforrásait.

Source: https://magyarkozlony.hu/hivatalos-lapok/a4a8b7b310c72324b9d8320822f65a927bdb0963/dokumentumok/56fae74fa21462385210d71b8a02d05deb4734e2/letoltes